Feur-emglev 1532 a zo ar « Feur-emglev eus Unvaniezh Breizh ha Bro-Chall » hogen adalek 1488 eo e kollas Duged Breizh o beli gwirion, pa voe aloubet Breizh war urzh Anne de Beaujeu, war zigarez pakañ-krog e priñsed zo, en o zouez Dug Orleañs (a yeas da roue diwezhatoch : Loeiz XII), repuet e lez an Dug Frañsez II e genderv. Trechet a-grenn e voe al lu Breizh e Sant Albin an Hiliberenn dan 28 a viz Gouere  1488 (5000 a dud lazhet), ar pezh a redias an Frañsez II da sinañ Feur-emglev ar Gwerge, a venege nhelle ket e verch Anna, pennhêrez an dugelezh, dimeziñ hep asant Roue Frañs. Teir sizhun war-lerch, dan 9 a viz Gwengolo 1488, e varvas an dug diwar ar glachar da vezañ bet kollet un dishualded bet gounezet gant priz ar gwad chwech kantved a-raok. E bennhêrez, Anna Vreizh nhe doa nemet daouzek bloaz hag a srourmas neuze, he buhez-pad da virout frankiz he dugelezh.